รองนายกรัฐมนตรีและรัฐมนตรีว่าการกระทรวงกลาโหม ขอบคุณนักการเมืองให้ความร่วมมือทำบ้านเมืองสงบ
รองนายกรัฐมนตรีและรัฐมนตรีว่าการกระทรวงกลาโหม พร้อมขอบคุณนักการเมืองให้ความร่วมมือทำบ้านเมืองสงบ ไม่กังวลกรณีหัวหน้าพรรคอนาคตใหม่ถูกแจงข้อกล่าวหาจะทำให้เกิดความวุ่นวายพลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงสถานการณ์ด้านการเมือง ภายหลังงานพระราชพิธี โดยเฉพาะการประกาศรับรองผลการเลือกตั้งสมาชิกสภาผู้แทนราษฎร หรือ ส.ส. ในวันที่ 9 พฤษภาคม 2562 เชื่อว่าประชาชนเข้าใจสถานการณ์บ้านเมืองดี จึงไม่ต้องขอความร่วมมือในเรื่องใดเป็นพิเศษ พร้อมขอบคุณนักการเมืองที่ให้ความร่วมมือ และเข้าร่วมเป็นจิตอาสา ทำให้บ้านเมืองเกิดความสงบเรียบร้อยทั้งนี้พลเอกประยุทธ์ จันทร์โอชา นายกรัฐมนตรี ไม่ได้แสดงความเป็นห่วงสถานการณ์ใดเป็นพิเศษ มีเพียงนักข่าวที่เป็นห่วงสถานการณ์กันเองรองนายกรัฐมนตรีและรัฐมนตรีว่าการกระทรวงกลาโหม ยังกล่าวถึงกรณีที่ นายธนาธร จึงรุ่งเรืองกิจ หัวหน้าพรรคอนาคตใหม่ จะเข้าชี้แจงต่อคณะกรรมการการเลือกตั้ง หรือ กกต. เกี่ยวกับการถือครองหุ้นสื่อ ของบริษัท วีลัค มีเดีย ว่าให้ทุกอย่างเป็นไปตามกฎหมาย เชื่อว่าจะไม่มีความวุ่นวายเกิดขึ้นหากนายธนาธรถูกดำเนินคดี ทุกอย่างต้องยึดตามข้อกฎหมาย และจะสามารถควบคุมสถานการณ์ได้ ส่วนหากมีการเคลื่อนไหวนอกสภา ก็ยังคงต้องยึดตามข้อกฎหมายเช่นเดียว ส่วนกรณีเว็บไซต์ investing นำข้อมูลในการจัดอันดับความร่ำรวย ระดับเอเชียของ พลเอกประวิตร ที่เคยนำเสนอ เเละได้มีการลบออกไปแล้วนั้น ส่วนตัวไม่ได้ร่ำรวย รวมทั้งได้มีการแจ้งข้อมูลทรัพย์สินแก่คณะกรรมการป้องกันและปราบปรามการทุจริตแห่งชาติ หรือ ป.ป.ช. เรียบร้อยหมดแล้ว และถือว่าจบไปแล้ว